זה היה עם אסימון, עבר לטלכארד, שיחות גובניא... אם אתם נולדתם אחרי שנות התשעים כנראה שמעולם לא השתמשתם בזה- הטלפון הציבורי. אבל גם אלו שכן השתמשו בעבר במכשיר כנראה שגם הם בעצמם הפסיקו את השימוש בו בעשרים שנים האחרונות. כעת משרד התקשורת הודיע כי הוא יסיר את המכשירים הכתומים או הכחולים מהמרחב הציבורי.
על פי נתוני המשרד כי כיום יש כ-9,500 טלפונים נייחים ציבוריים הפזורים במרחב הציבורי, ובכ-83% מהטלפונים יש שימוש של פחות מ-100 דקות בחודש, ובמקומות מסוימים לא נעשה שימוש בטלפון הציבורי כלל. במשרד שוקלים להותיר את חובת פרישה של טלפונים ציבוריים רק במקומות חיוניים אשר בעניינם לא נמצאה חלופה אחרת.
בהודעת המשרד נמסר: "נוכח השימוש ההולך ופוחת בשימוש בטלפונים הציבוריים, העלייה בצריכה בשימוש של מכשירי טלפונים סלולריים, שיפור הפרישה הארצית ברשתות הסלולר, המאפשרים תקשורת נוחה וזולה ובהמשך לפנייתם של בזק החברה הישראלית לתקשורת בע"מ ושל גורמים בשלטון המקומי, המשרד שוקל הסרתם של טלפונים ציבוריים במרחב הציבורי"